IRIARTE OKIÑENA (EH Bildu, 2017-02-23):
Eskerrik asko berriro ere legebiltzar-buru andrea, egun on berriro ere guztioi.
Parlamentu honen papera ez da lege berriak egitea bakarrik. Hori oso inportantea da gure ustez eta autogobernu ponentzia ardatz horretan kokatuko genuke, Parlamentu honen paper legegilean.
Baina Parlamentuak badu beste paper bat ere eta gure ustez hori ere oso inportantea da. Eta da Gobernua kontrolatzea eta Gobernuaren ekimen politikoa bultzatzea. Eta ekimen politikoa bultzatzea izan da, hain zuzen ere, gure mozioaren zioa.
Ez zaigu iruditzen ponentzian lanean hasi behar dugunean estatus berri baten inguruan eztabaidatzen, ponentziara bidali genetzakenik gobernu-akordioa bertan jasotzen diren eta zerrendatzen diren hainbat eskumen edo, Pastor jaunak esaten zuen bezala, hainbat materia eta gainera zuek lehenetsi dituzuen batzuk badaudela jakinda.
Iruditzen zaigu Legebiltzar honek ere jakin behar duela, zentzu honetan, Gobernuak zer plan dituen eta Legebiltzar honek jakin behar dituen bezala, herritarrek ere jakin behar dutela gardentasunaren izenean.
Zeren ez dakit nork esaten zuen, Vatikanoa zen edo Kremlina, gai bat benetan interesatzen ez zitzaienean ponentzia bat egiten zuela eta ponentzian utzi zitezkeela gauzak usteltzen.
Eta ez da hori, badakit, ez zuen asmoa eta ez gure asmoa ere, baina iruditzen zaigu badaudela zaku horretara etengabe zertan bota behar ez ditugun kontuak, aurretik ere lanak egin ditzakegulako.
Eta zentzu honetan iruditzen zaigu, adibidez, joan den astean San José andreak eman zizkigula pista batzuk. Berak esan zuen Segurtasun Sozialaren erregimen ekonomikoaren transferentzia eskuratzea legealdi honen barruan ikusten zuela. Beraz, pista bat eman zigun legealdi honen barruan. Legealditik kanpora pixka bat urruti joatea da, baina horrek esan nahi du badaukala planen bat, badaukala zerbait buruan.
Esan zigun bezala, ez zuela premiazkotzat jotzen edo ez zela momentu honetan debatea pentsio sistema publiko propio baten inguruko debatea.
Beraz, ikusten dugu sail batzuetan behintzat badagoela asmoren bat, badaudela planen batzuk ez dakigunak nola egikarituko diren, baina badaudela. Horrek pista bat ematen digu.
Beraz, pentsatzen dugu beste arloetan ere egon daitezkeela pista horiek eta pista horiek Parlamentu...
...nola egikarituko diren baina badaudela. Horrek pista bat ematen digu. Beraz, pentsatzen dugu beste arloetan ere egon daitezkeela pista horiek eta pista horiek Parlamentu honi ekartzen baldin bazaizkio, epe batzuk aurreratzen baldin baditugu eta Gobernu honek zer asmo dituen zentzu horretan esaten baldin badigu, aurrera lan bat egingo dugula. Bestela, ponentzian berriz ere txostenen bueltan ibiliko gara.
Egibar jauna, nik uste dut argitu ditudala, ezagutzen ditut txosten horiek guztiak. Baina txosten horien bueltan ibili gara urte hauetan guztietan. Hitzak ezagutzen ditugu, uste dut ekintzetara pasatzeko garaia badaukagula, egingo dugula lan ponentzia horretan buru belarri  - zuk badakizu horrela izango dela -  gauza horiek aurrera ateratzeko. Baina gure ustea da badaudela gauza batzuk aurrez egin daitezkeenak, iruditzen zaigulako gainera bestela zergatik dauden Gobernu akordio horretan.
Gobernu akordio horretan egongo dira egikaritzeko, zeren eta beste gauza batzuk Gobernu hau hasi da egikaritzen plan estrategikoak, aurrekontuak egikaritzen eta Parlamentu honetara ekartzen. Horregatik, hain zuzen ere, da gure asmoa eta gure ustea.
Martínez jauna, alforja. Irakurri dut alproja, zakuto eta beste kontu batzuk ere esaten zaizkiola euskeraz. Begira, bidaia honetarako guk behar diren alforja guztiak. Izan ere, uste dut zuk pixka bat gogaituta edo aspertuta zaudela gai hauekin eta zuk lehenesten dituzun gaiak gai sozialak direla. Baina gai sozialak eta gai sozialen eztabaida erabat batuta dago hemen hizketan ari garen kontu honekin. Erabat batuta dago.
Zentzu horretan, ez baldin badauzkagu instrumentuak gai sozial horiek aurrera ateratzeko, ez da erreza izango herri honek aurrera egin ahal izatea. Guk lan egin nahi dugu herri bezala gure seme-alabei etorkizun bat emateko eta etorkizun hori gure esku dagoela iruditzen zaigu, eta guk landu beharko dugun etorkizuna dela iruditzen zaigu.
Los nacionalistas españoles ya sabemos que no van a hacer defensa de esto pero lo que les queremos decir es que nosotros trabajamos para mejorar el futuro de este país. Ustedes marcan otras reglas que también son muy legítimas, pero no nos van a detener en dar pasos adelante para que este país pueda tener un futuro mejor del que tiene, que en gran medida es porque no nos dejan avanzar en ciertos sentidos, porque nos ponen cortapisas y porque nos tienen efectivamente homogenizados, porque esa ha sido una de las fórmulas para que sigamos discutiendo y dando vueltas al mismo tema sin poder avanzar.
Eskerrik asko guztioi.